CELEX: 62019TN0634
Language: mt
Date: 2019-09-19 00:00:00
Title: Kawża T-634/19: Rikors ippreżentat fid-19 ta’ Settembru 2019 – FC vs EASO

25.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/79
            
         
      Rikors ippreżentat fid-19 ta’ Settembru 2019 – FC vs EASO
      (Kawża T-634/19)
      (2019/C 399/97)
      Lingwa tal-kawża: il-Grieg
      
         Partijiet
      
      
         Rikorrenti: FC (rappreżentant: B. Christianos, avukat)
      
         Konvenut: L-Uffiċċju Ewropew ta’ Appoġġ fil-qasam tal-Asil (EASO)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Awtorità tal-Ħatra tal-EASO tal-20 ta’ Ġunju 2019, Nru. EASO/ED/2019/309, li permezz tagħha din tal-aħħar ċaħdet l-ilment tar-rikorrenti, ippreżentat fil-21 ta’ Frar 2019 skont l-Artikolu 90(2) tar-Regolamenti tal-Persunal tal-Uffiċjali tal-Unjoni Ewropea;
               
            
                  —
               
               
                  tannulla d-deċiżjoni tal-Awtorità tal-Ħatra tal-EASO tal-14 ta’ Diċembru 2018, Nru. EASO/ED/2018/365, li permezz tagħha r-rikorrenti ġiet sospiża mill-funzjonijiet tagħha (l-irtirar tagħha), ġie deċiż tnaqqis mir-remunerazzjoni tagħha u projbizzjoni ta’ aċċess għall-binjiet ta’ EASO;
               
            
                  —
               
               
                  tikkundanna lill-EASO għall-ħlas lir-rikorrenti tas-somma ta’ EUR 6 504 bħala kumpens għad-dannu patrimonjali mġarrab minnha;
               
            
                  —
               
               
                  tikkundanna lill-EASO għall-ħlas lir-rikorrenti tas-somma ta’ EUR 250 000 bħala kumpens għad-dannu morali u għad-dannu għal saħħitha mġarrba minnha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-fatt li d-deċiżjonijiet ikkontestati huma vvizzjati minn ksur tad-dritt tar-rikorrenti għal amministrazzjoni tajba, b’mod partikolari mil-lat tal-prinċipju ta’ imparzjalità u ta’ oġġettività, kif ukoll tad-dritt sostanzjali tar-rikorrenti għal smigħ.
               
            
                  2.
               
               
                  It-tieni motiv ibbażat fuq il-fatt li l-mod kif dawn ġew żvelati kkostitwixxa abbuż tad-data personali u l-ksur tal-preżunzjoni ta’ inoċenza tar-rikorrenti, kif ukoll tal-prinċipju ta’ proporzjonalità.
               
            
                  3.
               
               
                  It-tielet motiv ibbażat fuq il-fatt li d-deċiżjonijiet ikkontestati huma vvizzjati minn żball manifest ta’ evalwazzjoni u minn nuqqas ta’ motivazzjoni.
               
            
                  4.
               
               
                  Ir-raba’ motiv ibbażat fuq il-fatt li d-deċiżjonijiet ikkontestati affettwaw u, essenzjalment, ipprekludew lir-rikorrenti teżerċita d-drittijiet tad-difiża tagħha.